КОМИ РЕСПУБЛИКАСА ЮРАЛЫСЬЛÖН
ИНДÖД

**Коми Республикаса архитектура, стрöитчöм да коммунальнöй овмöс министерство йылысь**

Шуа:

1. Вынсьöдны Коми Республикаса архитектура, стрöитчöм да коммунальнöй овмöс министерство йылысь положение содтöдын индöм серти.

2. Разрешитны босьтны Коми Республикаса архитектура, стрöитчöм да коммунальнöй овмöс министерстволы министрöс куим вежысьöс, сы лыдын министрöс öти медводдза вежысьöс.

3. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2010 вося урасьöм тöлысь 2 лун

16 №

ВЫНСЬÖДÖМА

Коми Республикаса Юралысьлöн

2010 во урасьöм тöлысь 2 лунся 16 №-а Индöдöн

(содтöд)

Коми Республикаса архитектура, стрöитчöм да

коммунальнöй овмöс министерство йылысь

**ПОЛОЖЕНИЕ**

**I. Панас**

1. Коми Республикаса архитектура, стрöитчöм да коммунальнöй овмöс министерство (водзö – Коми Республикаса архитектура министерство) лоö Коми Республикаса олöмö пöртысь власьт органöн, кодi Коми Республика мутасын лöсьöдö да збыльмöдö государственнöй политика, нормативно-правовöя веськöдлö капитальнöя стрöитчöм, архитектура да кар стрöитöм, оланiн да коммунальнöй комплекс, оланiн политика юкöнын, тшöтш Коми Республикаса олысьясöс Ылi Войвыв районъясысь мöдлаö овмöдöм юкöнын, а сiдзжö уна патераа керкаяс да (либö) вöрзьöдны позьтöм мукöд объект пайöн стрöитöм юкöнын государственнöй дöзьöр нуöдöм вылö, киын кутан форма вылö видзöдтöг оланiн фондöн вöдитчöм да сiйöс видзöм бöрся, кар стрöитан удж йылысь законодательствоö меставывса асвеськöдлан органъясöн кутчысьöм бöрся государственнöй дöзьöр, а сiдзжö территориальнöй планирование документъяслöн балаяс, капитальнöя стрöитöм объектъяслöн проектнöй документация да татшöм проектнöй документация дасьтöм могысь вöчана инженернöй изысканиеяслöн помшуöмъяс серти колана ногöн государственнöй экспертиза вöчöм бöрся контроль нуöдöм вылö Коми Республикаса олöмö пöртысь власьт уполномочитöм органöн.

2. Министерство аслас уджын кутчысьö Россия Федерацияса Оланподулö да Коми Республикаса Оланподулö, федеральнöй оланпасъясö да Коми Республикаса оланпасъясö, Россия Федерацияса мукöд нормативнöй правовöй актö да Коми Республикаса мукöд нормативнöй актö, а сiдзжö тайö Положениеö.

3. Министерство уджалö кыдзи ачыс, сiдз и öтлаын олöмö пöртысь федеральнöй власьт органъяскöд, федеральнöй фондъяскöд, олöмö пöртысь федеральнöй власьт органъяслöн Коми Республикаын мутас органъяскöд, Коми Республикаса государственнöй власьт органъяскöд, меставывса асвеськöдлан органъяскöд, общественнöй öтувъяскöд да мукöд организациякöд.

4. Министерстволöн эмöсь мутас органъяс, кутшöмъясöс котыртöма колана ногöн Коми Республикаса каръясын да районъясын, кодъяс збыльмöдöны Министерстволöн компетенцияö пыртöм государственнöй могъяс.

5. Министерствоыс - Сыктывкарын.

**II. Уджмогъяс, могъяс**

6. Министерство вöчö татшöм уджмогъяс, могъяс:

1) участвуйтö колана ногöн федеральнöй торъя мога уджтасъяс лöсьöдöмын да могмöдö найöс збыльмöдöм Коми Республика мутасын законодательствоöн урчитöм компетенция серти;

2) лöсьöдö колана ногöн Коми Республикаса колана министерствояскöд да олöмö пöртысь власьт мукöд органкöд, меставывса асвеськöдлан органъяскöд да общественнöй организацияяскöд öтув Коми Республикаса нормативнöй правовöй акт балаяс Министерстволы нуöдны индöм юалöмъяс серти, сы лыдын республиканскöй дыр кадся торъя мога уджтасъяслысь, республиканскöй адреснöй уджтасъяслысь балаяс да пыртö найöс колана ногöн видлавны Коми Республикаса Юралысьлы, Коми Республикаса Правительстволы;

3) урчитöм ногöн анализируйтö, колана ногöн-ö видзöма бюджетнöй инвестицияяссö Коми Республикаса государственнöй киын кутан капитальнöй стрöйба объектъяс вылö, видзöдö индöм объектъяссö ас кадö уджö пыртöм бöрся;

4) лöсьöдö колана ногöн Коми Республикаса республиканскöй бюджетлöн сьöм тшöт весьтö стрöитны колана стрöйба да объект лыддьöг;

5) видзöдö колана ногöн да законодательствоöн урчитöм компетенция серти стрöитны да (либö) выльмöдны колана капитальнöй стрöйба объектъяс вылö бюджетнöй инвестицияяс торъя мог серти видзöм бöрся;

6) федеральнöй законодательство серти видзöдö да дöзьöритö уна патераа керка да (либö) вöрзьöдны позьтöм объект пайöн стрöитöм юкöнын;

7) дасьтö Коми Республика мутасын оланiн объектъяс да социальнöй юкöн объектъяс стрöитöм кузя вöзйöмъяс;

8) пыртö колана ногöн Коми Республикаса Правительстволы стрöитчöмö, стрöитчан материалъяс, изделиеяс да конструкцияяс промышленносьтö, Коми Республикаын оланiн юкöнö да оланiн да коммунальнöй комплексö инвестицияяс да кредитнöй ресурсъяс кыскöм кузя вöзйöмъяс

9) участвуйтö Коми Республикалöн государственнöй киын кутан стрöитны помавтöм объектъясöн вöдитчöм кузя вöзйöмъяс дасьтöмын;

10) котыртö колана ногöн 2002-2010 вояс вылö «Оланiн» федеральнöй торъя мога уджтасö пыртöм уджтасувъяс збыльмöдöм кузя удж;

11) нуöдö «Ылi Войвыв да сыкöд öткодялöм районъясысь мунысь гражданалы оланiн субсидияяс йылысь» Федеральнöй оланпас збыльмöдöм кузя мероприятиеяс, сы лыдын лöсьöдö став республикаса гражданалысь список, кодъяслöн эм право босьтны Ылi Войвыв да сыкöд öткодялöм районъясысь мöдлаö овмöдчöм дырйи социальнöй мынтöмъяс, да колана ногöн сетö государственнöй оланiн сертификатъяс;

12) колана ногöн лöсьöдö гражданалысь списокъяс, кодъяслöн виччысьтöм лоöмтор да неминуча вöсна эз ло олан жырйыс, государственнöй оланiн сертификат босьтöм вылö, а сiдзжö лöсьöдö ньöбан-вузалан сёрнитчöм кузя сертификат ньöбысь мортöн олан жырйысь (олан жыр юкöнысь) мынтысьöм вылö социальнöй сьöм вылö заявкаяс;

13) котыртö колана ногöн Коми Республикаса республиканскöй бюджетлöн сьöм тшöт весьтö торъя категория гражданаöс оланiнöн могмöдöм кузя государственнöй отсöг мераяс кузя удж;

14) колана ногöн видзöдö, кыдзи збыльмöдсьöны меставывса асвеськöдлан органъясöн «Россия Федерацияса гражданалы, кодъяслöн эм право босьтны оланiн ньöбöм либö стрöитöм вылö субсидияяс (социальнöй мынтöмъяс), государственнöй отсöг юкöнын торъя государственнöй уджмогъяс Коми Республикаын меставывса асвеськöдлан органъяслы сетöм йылысь» Коми Республикаса оланпасöн сетöм государственнöй уджмогъяс;

15) колана ногöн государствосянь видзöдö оланiн фондöн вöдитчöм да сiйöс видзöм бöрся, киын кутан форма вылö видзöдтöг, уна патераа керкаын жыръяс киын кутысьясöн öтувъя эмбур кутан правилöясö кутчысьöм бöрся, а сiдзжö олан жыръяслöн лöсяланлун бöрся, законодательствоöн урчитöм корöмъяслы, коммунальнöй услугаяс сетан качество, объём да пöрадок бöрся;

16) законодательствоöн урчитöм компетенцияын видзöдö Коми Республикаын оланiн да коммунальнöй комплекс модернизируйтöм кузя мероприятиеяс вылö колана ногöн сетöм сьöм торъя мог серти да сыöн бура вöдитчöм бöрся;

17) колана ногöн збыльмöдö Коми Республикаын оланiн да коммунальнöй комплекс выльмöдöм кузя да индöм комплексын лёктор бырöдöм кузя вöзйöмъяс дасьтöм могысь оланiн да коммунальнöй овмöс предприятиеяслысь удж мониторинг;

18) колана ногöн участвуйтö оланiн да коммунальнöй овмöсысь мынтысьöм кузя торъя категория гражданаöс социальнöя доръян тшупöд кыпöдöм кузя, оланiн фондöн веськöдлан методъяс бурмöдöм кузя вöзйöмъяс дасьтöмын;

19) законодательствоöн урчитöм пöрадок серти збыльмöдö Коми Республика мутасын оланiн да коммунальнöй овмöс юкöнын услуга сертифицируйтан процессъяс да персонал серти мониторинг;

20) колана ногöн отсалö пыртны уджö энергоресурсосберегающöй технологияяс Коми Республика мутасын стрöитчан да оланiн да коммунальнöй комплексъясын;

21) колана ногöн участвуйтö лöсялана финансöвöй во вылö Коми Республикаса республиканскöй бюджет лöсьöдöмын, а сiдзжö пыртö Коми Республикаса Правительстволы лöсялана финансöвöй во вылö Коми Республикаса республиканскöй бюджет йылысь Коми республикаса оланпасö колана ногöн вежсьöмъяс пыртöм кузя вöзйöмъяс;

22) сетö методическöй отсöг Коми Республика мутасын объектъяслысь техническöй инвентаризация нуöдысь организацияяслы;

23) колана ногöн координируйтö коммунальнöй котельнöйяслы да дизельнöй электростанцияяслы став сикас ломтас вайöм кузя уджъяс;

24) колана ногöн юклö шоныдöн могмöдöм вылö гражданалы вузалöм чорыд ломтас вылö донъяс государственнöя ладмöдöм бöрын артмöм убытка муниципальнöй юкöнъясса администрацияясöн вештöм вылö рöскод финансируйтöм кузя Коми Републикаса республиканскöй бюджетысь сьöм;

25) законодательствоöн урчитöм пöрадок серти лöсьöдö да вынсьöдö Коми Республика мутасын капитальнöя стрöитчöмын сметно-нормативнöй база;

26) законодательствоöн урчитöм пöрадок серти веськöдлö организационно-методическöя Коми Республикаса государственнöй учреждениеяслöн, Коми Республикаса асшöрлуна учреждениеяслöн уджöн (водзö – учреждениеяс), координируйтö сiйöс да видзöдö сы бöрся, а сiдзжö организационно-методическöя веськöдлö Коми Республикаса государственнöй öтувъя предприятиеяслöн уджöн (водзö – государственнöй предприятиеяс) да координируйтö сiйöс архитектура, стрöитчöм да коммунальнöй овмöс юкöнын;

27) колана ногöн чукöртö Коми Республика мутасын оланiн да коммунальнöй комплекс предприятиеяслысь бухгалтерскöй да мукöд отчёт олöмö пöртысь федеральнöй власьт органъясö да Коми Республикаса олöмö пöртысь власьт органъясö отчётносьтсö колана ногöн водзö сетöмöн;

28) видзöдö территориальнöй планируйтöм кузя документ балаяс, капитальнöй стрöйба объектъяслöн проектнöй документация да тайö проектнöй документация дасьтöм вылö инженернöй изысканиелöн кывкöртöдъяс серти государственнöй экспертиза нуöдöм бöрся;

29) стрöитöмын колана ногöн государствосянь дöзьöритö капитальнöй стрöйба объектъяс стрöитöм, выльмöдöм, капитальнöя дзоньталöм дырйи;

30) урчитö капитальнöй стрöйба объектъяс стрöитöм, выльмöдöм, капитальнöя дзоньталöм дырйи торъя йöзлы либö юридическöй кывкутысьлы лёктор вöчöм случай дырйи кар стрöитöм йылысь законодательстволысь корöмъяс серти торкан помкаяссö;

31) видзöдö Коми Республика мутасын меставывса асвеськöдлан органъясöн кар стрöитöм йылысь законодательствоö кутчысьöм бöрся;

32) законодательствоöн урчитöм аслас компетенция серти участвуйтö кар стрöитан удж могмöдан юöртан система котыртöмын;

33) дасьтö да вынсьöдö кар стрöитöм проектируйтан региональнöй нормативъяс;

34) сетö стрöитчöм вылö разрешениеяс:

Коми Республикалöн государственнöй киын кутан му участокъяс вылын, мый вылö оз паськавны кар стрöитан регламентъяс либö кутшöмъяс серти оз лöсьöдны кар стрöитан регламентъяс;

региональнöй тöдчанлуна капитальнöй стрöйба объектъяс стрöитöм, выльмöдöм, капитальнöя дзоньталöм вылö, мый стрöитöм бöрын му участокъяссö позьö босьтны, сы лыдын ньöбöмöн;

35) вынсьöдö Коми Республикалöн государственнöй киын кутан му участокъяс вылын, мый вылö оз паськавны кар стрöитан регламентъяс либö кутшöмъяс серти оз лöсьöдны кар стрöитан регламентъяс, стрöитöм вылö разрешениеяс сетан пöрадок;

36) видлалö административнöй право торкалöмъяс йылысь делöяс сэтшöм случайяс да пöрадок серти, мый артыштöма Административнöй право торкалöмъяс йылысь Россия Федерацияса законодательствоöн;

37) видлалö административнöй право торкалöмъяс йылысь делöяс случайяс дырйи, мый артыштöма «Коми Республикаын административнöй кывкутöм йылысь» Коми Республикаса оланпасöн, административнöй право торкалöмъяс йылысь Россия Федерацияса законодательствоöн артыштöм пöрадок серти;

38) урчитö Министерстволысь чина йöз лыддьöг, кодъяслöн эм право лöсьöдны оланiн да стрöитчан законодательство юкöнын административнöй право торкалöмъяс йылысь сёрнигижöдъяс, мый серти делöяссö федеральнöй законодательство серти индöма Россия Федерацияса субъектъяслöн олöмö пöртысь власьт органъяслöн уджмогъясö;

39) законодательствоöн урчитöм компетенцияын колана ногöн збыльмöдö государственнöй заказ лöсьöдöм, иналöм кузя, конкурсъяс (торгъяс) нуöдöм кузя, государственнöй заказ иналöм бöрся видзöдöм кузя государственнöй заказчиклысь удж;

40) участвуйтö колана ногöн Министерстволöн компетенцияö пыртöм юалöмъяс кузя войтыркостса öтувъя уджын;

41) котыртö Министерствоса уджалысьясöс уджсикас серти дасьтöм, выльысь дасьтöм, квалификация кыпöдöм да стажируйтöм;

42) збыльмöдö колана ногöн удж видзöм юкöнын мероприятиеяс да нуöдö ведомствопытшса государственнöй контроль удж законодательствоö да удж право нормаа мукöд нормативнöй правовöй актö учреждениеясын да государственнöй предприятиеясын кутчысьöм бöрся;

43) отсалö колана ногöн государственнöй предприятиеяслы найöс выльмöдöмын да выль ног котыртöмын;

44) öтувтö законодательствоöн вöдитчан практика Министерстволöн компетенцияö пыртöм юалöмъяс серти, лöсьöдö да пыртö колана ногöн сiйöс бурмöдöм кузя вöзйöмъяс;

45) дасьтö да примитö колана ногöн нормативнöй правовöй актъяс Министерстволöн компетенцияö пыртöм юалöмъяс серти, а сiдзжö гöгöрвоöдö, кыдзи наöн вöдитчыны;

46) збыльмöдö Министерствоын гражданскöй оборона кузя мероприятиеяс Коми Республикаын гражданскöй оборона котыртöм да нуöдöм йылысь положение серти, мый вынсьöдöма Коми Республикас Юралысьлöн 2008 во йирым тöлысь 13 лунся 97 №-а Индöдöн;

47) законодательство серти нуöдö Коми Республика мутасын стрöитчысь олан керкаяслысь регистр;

48) законодательство серти могмöдö государственнöй гусятор видзöм да юöр техническöя видзöм;

49) котыртö да могмöдö колана ногöн мобилизационнöй дасьлун да мобилизация;

50) законодательство серти збыльмöдö Министерстволöн удж дырйи артмöм архивнöй документъяс комплектуйтöм, видзöм, налысь учёт нуöдöм да наöн вöдитчöм кузя удж;

51) законодательство серти вöчö мукöд удж.

7. Урчитöм удж юкöнын уджмогъяс збыльмöдöм могысь минимтерстволöн эм право:

1) корны да босьтны урчитöм пöрадок серти Коми Республикаса государственнöй власьт органъяссянь, меставывса асвеськöдлан органъяссянь да организацияяссянь, сы лыдын электроннöя, Министерстволы индöм могъяс олöмö пöртöм вылö колана юöр;

2) ассьыс уджмогъяссö збыльмöдöм могысь колана ногöн ветлыны Коми Республика мутасса да сэнi уджалысь организацияясö;

3) корны урчитöм пöрадок серти Министерстволöн компетенцияö пыртöм юалöмъяс решитöм могысь научнöй да мукöд организация, специалистъясöс;

4) котыртны урчитöм уджын координационнöй да сöвещательнöй да мукöд органъяс Министерстволöн компетенцияö пыртöм юалöмъяс решитöм могысь;

5) лöсьöдны урчитöм пöрадок серти отличие пасъяс да ведомственнöй наградаяс да сетны найöс гражданалы ыджыд вермöмъясысь урчитöм уджын.

**III. Уджалан пöрадок, удж котыртан тэчас**

8. Министерствоöн веськöдлö Коми Республикаса архитектура, стрöитчöм да коммунальнöй овмöс кузя министр (водзö – министр), кодöс индö чинö да мездö чинысь Коми Республикаса Юралысь.

Министр ачыс кывкутö Министерстволы индöм уджмогъяс олöмö пöртöм вöсна да урчитöм уджын государственнöй политика збыльмöдöм вöсна.

Министрлöн эмöсь вежысьяс, кодъясöс индöны чинö да мездöны чинысь Россия Федерацияса законодательствоöн да Коми Республикаса законодательствоöн урчитöм пöрадок серти.

Министрöс вежысьяс уджалöны эсканпастöг Министерстволöн нимсянь министрöн урчитöм правояс да могъяс серти.

Кутшöмкö кад министр кор абу, сэки сылысь могъяссö пöртö олöмö министрöс медводдза вежысь, а кор абу министрöс медводдза вежысь – министрлöн решение серти министрöс вежысьяс пиысь öти.

Кор эм министрлöн прöст чин, министрлысь могъяссö олöмö пöртöм йылысь решение примитö Коми Республикаса Юралысь.

9. Министерстволысь медыджыд штат лыдсö урчитö Коми Республикаса Правительство.

Министерстволöн тэчаса юкöдувъясöн лоöны веськöдланiнъяс, департаментъяс, инспекцияяс, юкöнъяс, секторъяс татшöм медшöр удж туйвизьяс кузя:

1) Министерство пытшкöсса котыртöм кузя юалöмъяс;

2) оланiн да коммунальнöй овмöс кузя юалöмъяс;

3) стрöитчöм кузя юалöмъяс;

4) архитектура да кар стрöитöм кузя юалöмъяс;

5) государственнöй стрöитчан дöзьöр кузя юалöмъяс;

6) оланiн юкöнын право йитöдъяс кузя юалöмъяс.

Министерстволысь тэчассö вынсьöдö Коми Республикаса Юралысь олöмö пöртысь федеральнöй власьт органъяскöд сöгласуйтöмöн, кодi вöчö стрöитчöм, кар стрöитöм, стрöитчан материалъяс промышленносьт да оланiн да коммунальнöй овмöс юкöнын государственнöй политика, государственнöй услугаяс збыльмöдöм кузя, государственнöй эмбурöн веськöдлöм кузя удж.

10. Министр:

1) веськöдлö Министерстволöн уджöн öтнас;

2) уджалö Министерстволы сетöм компетенцияын олöмö пöртысь федеральнöй власьт органъяскöд, федеральнöй фондъяскöд, Коми Республикаса олöмö пöртысь власьт органъяскöд да меставывса асвеськöдлан органъяскöд öтлаын;

3) юклö могъяссö министрöс вежысьяс костын;

4) индö чинö да мездö чинысь Министерствоын уджалысьясöс, а сiдзжö каръясын да районъясын Министерстволöн мутасса органъясын уджалысьясöс;

5) колана ногöн индö чинö да мездö чинысь учреждениеясса юрнуöдысьясöс, законодательство серти кырымалö, вежö да дугöдö накöд удж сёрнитчöмъяс, сöгласуйтö государственнöй предприятиеясса юрнуöдысьяскöд удж сёрнитчöмъяс кырымалöм, вежлалöм да киритöм;

6) колана ногöн нуöдö учреждениеясса юрнуöдысьяслысь аттестация, колана дырйи кывзö налысь отчётъяс;

7) вынсьöдö Министерстволысь штатнöй расписание, лöсялана финансöвöй во вылö Коми Республикаса республиканскöй бюджетын артыштöм бюджетнöй ассигнованиеяс мында да вынсьöдöм штат лыд серти сiйöс видзöм вылö рöскод смета, а сiдзжö Министерствоса уджалысьяслысь чина регламентъяс да чина инструкцияяс;

8) колана ногöн вынсьöдö Министерстволöн да сылöн мутасса органъяслöн тэчаса юкöдувъяс йылысь положениеяс;

9) пыртö колана ногöн Министерстволöн компетенцияын юалöмъяс кузя Коми Республикаса нормативнöй правовöй акт балаяс;

10) решайтö Министерствоса уджалысьяс серти ошкан мераяс да дисциплинарнöя мыждан мераяс, петкöдлö колана ногöн Министерстволöн, сылöн мутас органъясын уджалысьяслы, ведомствоувса отрасль организацияясын уджалысьяслы Россия Федерацияса, Коми Республикаса государственнöй наградаяс, ведомственнöй наградаяс вылö, Коми Республикаса отличие пас вылö;

11) законодательство вылö подуласьöмöн колана ногöн лэдзö Министерстволы индöм компетенция серти тшöктöдъяс, тшöктöмъяс;

12) петкöдлö эсканпастöг Министерствоöс государственнöй власьт органъяскöд, меставывса асвеськöдлан органъяскöд да организацияяскöд йитöдъясын, ёрдъясын, сетö эсканпасъяс, восьтö законодательствоöн урчитöм пöрадок серти Министерстволысь тшöтъяс, вöчö сделкаяс да законодательствоöн артыштöм мукöд юридическöй удж.

11. Министерствоын котыртсьö коллегия, кытчö пырöны министр (коллегияса веськöдлысь), министрöс вежысьяс, Министерствоса уджалысьяс.

Коллегияö вермöны пырны колана ногöн сöгласуйтöмöн Коми Республикаса олöмö пöртысь власьт мукöд органöс, наука да туялан да мукöд организацияöс петкöдлысьяс.

Коллегия йылысь положениесö, сэтчö торъя пырысьясöс вынсьöдö да вежлалö министр.

Коллегия лоö сöвещательнöй органöн да видлалö тöдчана юалöмъяс, мый пыртöма Министерстволöн компетенцияö. Коллегиялысь решениеяссö оформитöны сёрнигижöдъясöн да збыльмöдöны министрлöн тшöктöдъяс серти.

Коллегиялöн заседаниеяс вылö колана дырйи вермасны корны Коми Республикаса олöмö пöртысь власьт органъясöс, меставывса авеськöдлан органъясöс, организацияясöс петкöдлысьясöс, учёнöйясöс да специалистъясöс, кодъяслöн уджыс веськыда йитчöма видлалан юалöмъяскöд.

12. Министерствоын лöсьöдöма кар стрöитан сöвет, сöвет йылысь положениесö да сэтчö торъя пырысьяссö вынсьöдö министр.

13. Министерствоса аппарат видзöм вылö рöскод финансируйтсьö лöсялана финансöвöй во вылö Коми Республикаса республиканскöй бюджетлöн сьöм тшöт весьтö.

14. Министерство лоö юридическöй кывкутысьöн, сылöн эмöсь тшöтъяс, мыйяс восьтöма Россия Федерацияса законодательство серти, печать да бланокъяс Коми Республикаса государственнöй канпас серпасалöмöн да аслас нимöн коми да роч кывъяс вылын, урчитöм образеца мукöд печать, штамп да бланок.

Вудж. Кузнецова Н.А., 16 813 пас